Joselu Mato

**José Luis Mato Sanmartín**, coñecido como **Joselu** ou **Joselu Mato**, nado en Stuttgart (Alemaña) o 27 de marzo de 1990, é un futbolista galego, que xoga de dianteiro no Al Gharafa de Qatar. Formado na canteira do Celta de Vigo, debutou co primeiro equipo celeste na Segunda División en 2009, e máis tarde militou en catro equipos da Primeira División, entre eles o máximo rival histórico do Celta, o Deportivo da Coruña; así como o Real Madrid, co que gañou unha liga e unha Liga de Campións. Xogou tamén tres anos na Bundesliga alemá (nas filas do Hoffenheim, o Eintracht Frankfurt e o Hannover 96) e outros tres na Premier League inglesa (vestindo as camisetas do Stoke City e o Newcastle). Na tempada 2022/23, militando no Espanyol, gañou o Trofeo Zarra.

Dende 2023 é internacional coa selección española, coa que conquistou a Liga das Nacións da UEFA de 2023 e a Eurocopa de 2024.

## Traxectoria 
### Inicios 
Naceu na cidade alemá de Stuttgart, sendo fillo de emigrantes galegos, e estivo escolarizado alí ata os catro anos, cando a familia regresou a Silleda, de onde é súa nai, Elvira Mato. Esta casou por segunda vez con Xosé Ramón Vázquez Barcala, un dos principais defensores da cultura e do patrimonio de Silleda e en particular do mosteiro de Carboeiro.

Joselu comezou a xogar ao fútbol a curta idade e axiña ingresou na canteira do CF Silleda, no que comezou a xogar con oito anos. Militou no club dezao ata a idade cadete, aínda que xogaba xa con ficha de infantil de primeiro ano. 

### Celta de Vigo 
[esquerda|miniatura|Joselu co [Real Club Celta de Vigo|Celta de Vigo nos momentos previos á disputa do Trofeo Cidade de Pontevedra de 2009.]]
Aos 12 anos Javier Maté levouno para o Celta de Vigo, onde foi subindo polas diferentes categorías mentres vivía cunha tía, enfermeira en Vigo. Na tempada 2008/09 comezou a xogar co equipo xuvenil na División de Honra, pero dous meses despois do comezo da tempada foi xa subido ao Celta B, da Segunda División B, co que disputou 21 partidos esa campaña, anotando tres goles. Xogou tamén os minutos finais da penúltima xornada de liga, fronte ao Sevilla Atlético.

Prevendo unha prometedora carreira, o 31 de agosto de 2009 o Real Madrid fíxose coa fichaxe do xogador por 1,5 millóns de euros, deixándoo cedido durante un ano no Celta de Vigo. Durante a tempada 2009/10 disputou un total de 28 partidos co club celeste, xogando habitualmente a carón de Iago Aspas, e anotou catro goles.

### Real Madrid 
A continuación marchou a Madrid para xogar no filial do equipo branco, o Real Madrid Castilla, na Segunda División B. Na súa primeira tempada, a 2010/11, foi o máximo goleador do equipo xunto a Álvaro Morata, con 14 goles cada un. Esa mesma tempada debutou co primeiro equipo do Real Madrid, que adestraba Jonyoé Mourinho. Foi o 21 de maio de 2011, na derradeira xornada da Primeira División, ante o Almería no Santiago Bernabéu. Entrou ao campo no minuto 85 polo dianteiro Karim Benzema e marcou o oitavo gol do cadro merengue apenas un par de minutos despois (8-1). 

Na tempada 2011/12 proclamouse máximo goleador do Grupo I da Segunda B, empatado a 19 goles co tamén galego Rubén Rivera, dianteiro do Montañeros. Os seus tantos contribuíron de xeito significativo a que o equipo dirixido por Toril rematase como campión de grupo con 14 puntos de vantaxe sobre o segundo clasificado, o Tenerife. Na promoción de ascenso o club madrileño enfrontouse a Cádiz e Mirandés en dúas eliminatorias nas que Joselu marcou un total de sete goles, certificando así o regreso do filial branco á Segunda División.

O 20 de decembro de 2011 disputou o seu segundo partido oficial co Real Madrid, na Copa do Rei contra a Ponferradina. Entrou no campo no minuto 76 de xogo, co dorsal 29, en substitución novamente de Benzema, e marcou o cuarto gol do seu equipo a pase de José Callejón. Finalmente os brancos gañaron o partido (5–1).

### Hoffenheim 
No verán de 2012 regresou á súa Alemaña natal, tras ser traspasado ao Hoffenheim por 6 millóns de euros. O Real Madrid reservou unha opción de recompra válida por dous anos. Debutou na Bundesliga na terceira xornada da tempada, nunha derrota por 5-3 ante o Freiburg no Dreisamstadion de Friburgo, converténdose no segundo futbolista galego en xogar na Bundesliga, só despois de Rubén González. Dez días despois marcou o seu primeiro gol co equipo de Markus Babbel, na vitoria por 0-3 sobre o Stuttgart no Mercedes-Benz Arena. 

Na primeira metade da tempada encadeou ata 10 xornadas consecutivas como titular e marcou por primeira vez dous goles nun mesmo partido da Bundesliga, ante o Greuther Fürth. Trala marcha de Babbel e o cambio de adestrador alternou titularidades con suplencias, rematando a tempada con 25 partidos e 5 goles. O equipo conseguiu saír dos postos de descenso directo na derradeira xornada. 

### Eintracht Frankfurt 
Para a tempada 2013/14 foi cedido ao Eintracht Frankfurt, equipo que adestraba Armin Veh. O 4 de agosto de 2013 debutou ante o FV Illertissen, na que foi tamén a súa estrea na Copa de Alemaña, e marcou o primeiro dos dous goles do seu equipo (0-2). Esa mesma tempada debutou na Europa League e marcou un gol nos oitavos de final ante o Porto no estadio do Dragão. Pechou o seu paso por Frankfurt con 31 partidos oficiais e un total de 14 goles.

### Hannover 96 
En xuño de 2014 foi traspasado por uns 6 millóns de euros ao Hannover 96, co que asinou un contrato de catro anos. Na súa única tempada alí disputou 32 partidos, marcando 10 goles e repartindo 4 asistencias. Cumpriu só ese ano de contrato, pois en xuño de 2015 foi traspasado ao Stoke City inglés, que pagou por el preto de 8 millóns de euros.

### Stoke City 
Debutou na Premier League o 15 de agosto de 2015, na segunda xornada, ante o Tottenham Hotspur, entrando ao campo no minuto 59 como substituto de Jonathan Walters e uns minutos despois recibiu un penalti que Marko Arnautović converteu no primeiro gol do Stoke no encontro. O seu primeiro gol na liga inglesa chegou na xornada 19, contra o Everton en Goodison Park, nun partido que o Stoke City gañou por 3-4.

Xogou 27 partidos co Stoke na tempada 2015/16, marcando catro goles. O equipo dixido por Mark Hughes, que contaba con xogadores como Afellay, Xherdan Shaqiri ou Bojan Krkić, rematou o campionato de liga na novena posición.

### Deportivo da Coruña 
No verán de 2016 foi cedido ao Deportivo da Coruña por unha tempada. A súa incorporación realizouse o 31 de agosto, último día do mercado de fichaxes, despois de que o club galego traspasase a Lucas Pérez e non conseguise contratar a Álvaro Vázquez, e completouse só uns minutos antes da medianoite. O día do seu debut como branquiazul sufriu unha escordadura de xeonllo logo dunha dura entrada do xogador do Athletic Club Raúl García, que o mantivo de baixa durante máis de dous meses. Reapareceu nun partido da Copa do Rei ante o Betis e contou con minutos nos seguintes encontros. 

O 10 de decembro disputou contra o Real Madrid o seu cuarto partido co Deportivo, na xornada 15 de liga. Saltou ao céspede do Santiago Bernabéu a falta de media hora para o final, substituíndo ao turco Emre Çolak cando o Deportivo perdía por 1-0, e en só oito minutos conseguiu darlle a volta ao marcador con dous goles a Keylor Navas. Con todo, o Real Madrid acabou por remontar de novo e gañou o encontro por 3-2. Durante o resto da tempada alternou titularidades e suplencias, mostrando un rendemento por debaixo do esperado, e acabou enfrontado aos seareiros do club. Participou nun total de 26 partidos, nos que marcou 6 goles, entre eles un ao FC Barcelona e un terceiro ao Real Madrid.

### Newcastle 
O 16 de agosto de 2017 fichou polo Newcastle United, da Premier League. Debutou catro días despois, substituíndo a Dwight Gayle na segunda parte dun partido ante o Huddersfield Town, e marcou o seu primeiro gol o día 26, na vitoria por 3-0 contra o West Ham United en St James' Park. O seu rendemento foi irregular ao longo da tempada, do mesmo xeito que o dos seus compañeiros na dianteira, e acabou a tempada como o terceiro máximo goleador do equipo con catro goles, por detrás de Gayle e Ayoze Pérez.

Comezou a tempada 2018/19 marcando dous goles nos tres primeiros partidos de liga, pero co paso das xornadas acabou sendo o cuarto dianteiro do equipo de Rafa Benítez, por detrás de Ayoze Pérez, Salomón Rondón e Yoshinori Muto. Non disputou ningún minuto a partir de marzo e acabou a campaña con 19 partidos e 3 goles.

### Alavés 
En xullo de 2019 foi traspasado ao Deportivo Alavés, asinando un contrato de tres tempadas. Titular indiscutible, recuperou as cifras anotadoras de anos pasados e foi o máximo goleador do equipo en cada unha das tres campañas. Na última delas (2021/22) foi o sétimo máximo goleador da liga, con 14 dianas, pero o seu equipo acabou descendendo á Segunda División. Rematado o seu contrato deixou Vitoria, sendo, con 36 goles, o máximo goleador da historia do club vasco en Primeira División, superando os 29 goles de Javi Moreno.

### Espanyol 
O 27 de xuño de 2022 anunciouse a súa fichaxe polo Espanyol, co que asinou contrato por tres anos. Ás ordes do tamén galego Diego Martínez, debutou cun gol ante o Celta de Vigo en Balaídos e ao longo da tempada conseguiu as mellores cifras goleadoras da súa carreira nunha primeira división, acabando como o terceiro máximo goleador da liga con 16 goles, só por detrás de Lewandowski (23) e Benzema (19). Os seus rexistros, que lle valeron para gañar o Trofeo Zarra, Participou nun total de 49 partidos e aínda que na maioría deles saíu dende o banco de suplentes, conseguiu un total de 18 goles, unha das mellores cifras da súa carreira. En setembro de 2023 debutou na Liga de Campións e en xaneiro de 2024 gañou o primeiro título da súa carreira, a Supercopa de España, marcando un gol nas semifinais ante o Atlético de Madrid. Conquistou tamén o título de liga, contribuíndo con 10 goles na competición.

En maio foi o gran protagonista no partido de volta das semifinais da Liga de Campións ante o Bayern de Múnic no Santiago Bernabéu, encontro no que Carlo Ancelotti lle deu entrada no minuto 81, con 0-1 no marcador e co equipo español virtualmente eliminado. Nos minutos finais Joselu logrou facerlle dous goles a Manuel Neuer e darlle a volta á eliminatoria, clasificando así ao Real Madrid para unha nova final da *Champions*. Na final disputada en Wembley xogou os últimos minutos tras substituír a Jude Bellingham e proclamouse campión xunto ao seu equipo (2-0). No conxunto qatarí, adestrado polo portugués Pedro Martins, coincidiu con xogadores como Yacine Brahimi, Aron Gunnarsson, Sergio Rico ou Rodrigo Moreno, e acabou a súa primeira tempada na terceira posición da liga. O 24 de maio de 2025 disputou a final da Copa do Emir de Qatar contra o Al-Rayyan e contribuíu á conquista do título marcando o segundo gol do seu equipo cun espectacular remate de cabeza dende un lateral da portería, case sen ángulo. Pechou a campaña cun total de 18 goles entre todas as competicións.

O 17 de marzo de 2023 foi convocado por Luis de la Fuente para disputar coa selección española absoluta os partidos de clasificación para a Eurocopa 2024 ante Noruega e Escocia, 13 anos despois do seu último partido coa selección sub-21. O 25 de marzo debutou ante Noruega, entrando como substituto de Morata no minuto 81 e marcando dous goles en tres minutos. Deste xeito converteuse no terceiro futbolista máis veterano na historia da selección española en marcar dous goles nun mesmo partido, superado só en lonxevidade por Sergio Ramos e Di Stéfano.

No seu terceiro partido como internacional marcou contra Italia o gol que meteu á selección española na final da Liga das Nacións da UEFA, despois de ingresar ao campo a falta de seis minutos. No encontro final, disputado contra Croacia no De Kuip de Rotterdam, entrou ao terreo de xogo tamén na segunda parte e anotou o primeiro dos lanzamentos na quenda de penaltis que decantou o título a favor do equipo español.

Ao ano seguinte foi un dos 26 xogadores seleccionados por De la Fuente para a disputa da Eurocopa de 2024 en Alemaña. Participou en dous partidos do torneo, sendo o primeiro deles o terceiro encontro da fase de grupos, no que España derrotou pola mínima a Albania e onde xogou como titular. Disputou tamén parte da prórroga dos cuartos de final contra a anfitrioa, Alemaña, partido celebrado na súa cidade natal, Stuttgart, e no que ingresou ao campo como substituto de Fabián. A selección española acabou proclamándose campioa de Europa por cuarta vez na súa historia, tras vencer na final a Inglaterra. Joselu converteuse deste xeito no quinto futbolista galego en conquistar a Eurocopa e no primeiro en 60 anos, dende o triunfo na Eurocopa de 1964 de Luis Suárez, Amancio, Marcelino e Reija.

#### Selección galega 
O 20 de maio de 2016 xogou un amigable coa selección galega ante Venezuela ​​no estadio de Riazor. Saltou ao campo na segunda parte substituíndo a Jota Peleteiro, nun encontro que rematou con empate a un.

## Recoñecementos 
En xuño de 2023 foi homenaxeado polo concello de Silleda, nun acto no que ademais se fixo oficial o cambio de nome do campo de fútbol do Outeiriño, que pasou a denominarse Campo de Fútbol Outeiriño-Joselu Mato”.

## Vida persoal 
Casou en 2016 coa mallorquina Melanie Cañizares, coa que tivo dous fillos: Leo e Lucas. É concuñado do tamén futbolista Dani Carvajal, pois as súas respectivas esposas son irmás xemelgas.

## Estatísticas 
### Clubs 
*Actualizado ao último partido disputado o .*

### Seleccións 
## Palmarés 
;Real Madrid Castilla
* **Segunda División B (1):** 2011/12. 

;Real Madrid
* **Primeira División (1):** 2023/24.
* **Supercopa de España (1):** 2024.
* **Liga de Campións (1):** 2023/24.

;Al Gharafa
* **Copa do Emir de Qatar (1):** 2025.

;Selección española
* **Eurocopa (1):** 2024. 
* **Liga das Nacións da UEFA (1):** 2022/23. 

;Individual
* **Trofeo Zarra (1):** 2022/23. 
* **Máximo goleador do Grupo 1 da Segunda División B (1):** 2011/12.

## Notas 
## Véxase tamén 
### Ligazóns externas 
* Conta de Twitter do xogador